ডিজিটেল ডেস্কঃ জম্মু-কাশ্মীৰৰ পুলবামা জিলাৰ পৰিগামত সন্ত্ৰাসবাদীয়ে হনীফা মছজিদৰ ইমামক হক্যাৰ চেষ্টা চলায়৷ শুকুৰবাৰে পুৱা অজ্ঞাত সন্ত্ৰাসবাদীৰ এটা দলে ইমাম মৌলবী মহম্মদ অছফৰক হত্যাৰ চেষ্টা চলাই গুৰুতৰভাৱে আহত কৰে৷ ইফালে গুৰুতৰভাৱে আহত ইমামগৰাকীক চিকিৎসালয়ত ভৰ্তি কৰা হয় যদিও ইমাম গৰাকীৰ অৱস্থা অতি সংকটজনক বুলি জানিব পৰা গৈছে৷ পুলবামাৰ আৰক্ষা অধীক্ষক মহম্মদ আছলাম চৌধুৰীয়ে ঘটনাৰ তদন্ত চলাই জনায় যে সন্ত্ৰাসবাদীয়ে মৌলবীগৰাকীক হত্যাৰ অপচেষ্টা চলাই গুলিবৰ্ষণ কৰে৷ আৰক্ষীয়ে ঘটনাৰ তদন্ত আৰম্ভ কৰিছে৷ সোনকালে সন্ত্ৰাসবাদী কেইজন আটক হ'ব বুলিও আশ্বাস প্ৰদান কৰে আৰক্ষীয়ে৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
জম্মু-কাশ্মীৰত সন্ত্ৰাসবাদীৰ মছজিদৰ ইমামক হত্যাৰ চেষ্টা